Fa o ithuta, latela sekao sa ga Esera, motlhanka wa bogologolo wa Modimo yo o neng a “etleeditse pelo ya gagwe go lopa kgakololo mo molaong wa ga Jehofa.” (Esera 7:10) O ka dira seo jang? O ka rulaganyetsa gore o tshwarele thuto ya gago mo lefelong le o se nang go iteega tsebe mo go lone. Go tswa foo o nne fa fatshe o rapele Jehofa gore a go kaele mme a go neye botlhale. (Jak. 1:5) Ipotse jaana, ‘Ke solofetse go ithuta eng gompieno?’ Fa o ntse o bala, batla dintlha tsa konokono. O ka nna wa kwala dintlha tseno kana wa tshwaya dikarolo tse o batlang go di gakologelwa. Akanya kafa o ka dirisang tshedimosetso eo ka teng fa o rera, fa o dira ditshwetso kana fa o kgothatsa badumedi ka wena. Fa o ela kwa bokhutlong jwa thuto ya gago, boeletsa tshedimosetso e o e ithutileng ka bokhutshwane. Seo se tla go thusa go gakologelwa se o se ithutileng.